2012.gada 28.februārī Rīkojums Nr. 105

Rīgā (prot. Nr. 11 8.§)

**Par valsts nekustamās mantas** **pārdošanu**

1. Saskaņā ar Publiskas personas mantas atsavināšanas likuma 4.panta pirmo un otro daļu, 5.panta pirmo daļu un Valsts un pašvaldību īpašuma privatizācijas un privatizācijas sertifikātu izmantošanas pabeigšanas likuma 16.panta otro daļu atļaut valsts akciju sabiedrībai "Valsts nekustamie īpašumi" pārdot izsolē šādu valsts nekustamo mantu, kas ierakstīta zemesgrāmatā uz valsts vārda Finanšu ministrijas personā:

1.1. nekustamo īpašumu (nekustamā īpašuma kadastra Nr. 9001 006 0090) – zemes vienību 5093 m2 platībā (zemes vienības kadastra apzīmējums 9001 006 0090) un trīs būves (būvju kadastra apzīmējumi 9001 006 0090 001, 9001 006 0090 002, 9001 006 0090 003) – Dienvidu ielā 16, Tukumā, Tukuma novadā;

1.2. ievērojot Publiskas personas mantas atsavināšanas likuma 46.1 panta nosacījumus, – 35/130 domājamās daļas no nekustamā īpašuma (nekustamā īpašuma kadastra Nr. 1700 033 0038) Zivju ielā 4/6, Liepājā:

1.2.1. 35/130 domājamās daļas no zemes vienības 581 m2 platībā (zemes vienības kadastra apzīmējums 1700 033 0038);

1.2.2. 35/130 domājamās daļas no divām būvēm (būvju kadastra apzīmējumi 1700 033 0038 001 un 1700 033 0038 002). Saskaņā ar 2007.gada 20.decembra līgumu par kopīpašumā esoša nekustamā īpašuma dalītu lietošanu (līgums notariāli apliecināts pie zvērinātas notāres A.Burbeckas, reģistrēts notariālo aktu un apliecinājumu reģistrā 2007.gada 20.decembrī ar Nr.19130, lietošanas kārtība nostiprināta Liepājas pilsētas zemesgrāmatas nodalījumā Nr.105) minētās domājamās daļas atbilst telpu grupai Nr.002  155,5 m2 kopplatībā  (atrodas būvē ar kadastra apzīmējums 1700 033 0038 001) un telpu grupai Nr.004  209,9 m2 kopplatībā (atrodas būvē ar kadastra apzīmējumu 1700 033 0038 002).

2. Pircējs par valsts nekustamo mantu maksā latos.

3. Finanšu ministrijai nodot pircējam valsts nekustamo mantu 30 dienu laikā no pirkuma līguma noslēgšanas dienas, sastādot attiecīgu pieņemšanas un nodošanas aktu.

Ministru prezidents V.Dombrovskis

Finanšu ministrs A.Vilks